OpenLLM-France/wikimedia huggingface dataset:
# Josep Maria Morató Aragonès

Josep Maria Morató Aragonès (Reus, Baix Camp, 1923 - Barcelona, 2006) va ser un pintor català.
Va passar bona part de la seva joventut a Cornudella (d'on era originària la seva mare) després de la mort del seu pare, veterinari, que exercia a Reus. De petit dibuixava i modelava figures amb fang del carrer. Al poble, cap al 1936, hi van fer cap Ignasi Mallol, professor a l'Escola d'Art de Tarragona i Iu Pascual, que pintava el Montsant, amb el que va estar-se un temps pintant. El 1940, Iu Pascual l'animà a estudiar belles arts, i Morató Aragonès es matriculà a l'Escola de belles arts de Sant Jordi, on feu amistat amb Bonaventura Puig Perucho, del que es considerà deixeble. El 1950 marxà a París, on va visitar pinacoteques i va conèixer artistes europeus. Viatjà per l'estat espanyol, i el 1954 tornà a París, on va consolidar el seu estil expressionista. Exposà principalment a Barcelona i a Madrid, i a Reus, Saragossa, Bilbao, i altres capitals. Guanyà diverses medalles artístiques, a Reus la Medalla Fortuny, i premis a Mataró, Badalona, Morella, Sant Pol de Mar i altres.
La seva filla Maria Elena Morató va publicar el 1989 el llibre Dibujos, amb una mostra representativa de l'obra del pintor.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 470.

## Enllaços externs

* «Josep Maria Morató Aragonès». Gran Enciclopèdia Catalana. Barcelona: Grup Enciclopèdia Catalana.
* Morató Aragonès
# Resolució 474 del Consell de Seguretat de les Nacions Unides

La Resolució 474 del Consell de Seguretat de les Nacions Unides, fou aprovada el 17 de juny de 1980 després de recordar resolucions 425 (1978), 426 (1978), 427 (1978), 434 (1978), 444 (1979), 450 (1979) 459 (1979) i 467 (1980) i tenint en compte l'informe del Secretari General de les Nacions Unides sobre la Força Provisional de les Nacions Unides al Líban (UNIFIL), el Consell va observar la necessitat contínua de la Força atesa la situació entre Israel i el Líban.
La resolució va continuar ampliant el mandat de la UNIFIL fins al 19 de desembre de 1980, condemnant enèrgicament totes les accions que es prenguessin contra la Força. Va ser aprovat per 12 vots contra cap, mentre que Alemanya Oriental i la Unió Soviètica es van abstenir i la República Popular de la Xina no van participar en la votació.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Eric Demunster

Eric Demunster (Poperinge, 25 de febrer de 1943) va ser un ciclista belga que fou professional entre 1963 i 1970. Una de les seves principals victòries va ser un triomf d'etapa a la Volta a Catalunya de 1966 amb final a Sitges.

## Palmarès

* 1966
** Vencedor d'una etapa de la Volta a Catalunya
** 1r de la Fletxa costanera
** 1r a la Omloop Zuid-West Vlaamse Bergen
* 1967
** 1r a la Omloop Zuid-West Vlaamse Bergen
* 1968
** 1r al GP Orchies

### Resultats a la Volta a Espanya

* 1966. 51è de la classificació general

## Referències

* ↑ «El belga Demunster, que figuraba de los últimos puestos de la clasificación general, llegó a Sitges con 5' 06 de ventaja». Mundo Deportivo, 18-09-1966 [Consulta: 28 març 2015].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Joan Beneyto i Pérez

Joan Beneyto i Pérez (La Vila Joiosa, 1907 - Madrid, 25 de febrer de 1994) va ser un jurista, escriptor i polític valencià.
Es va doctorar en Dret i Ciències Polítiques per la Universitat de Bolonya. Els seus primers treballs van versar sobre dret foral: Preliminars per a l'estudi del nostre dret (1932), Il diritto catalano in Italia (1933), Iniciació a la història del dret valencià (1934) i d'altres, publicats en la seua major part al Butlletí de la Societat Castellonenca de Cultura. L'any 1932 va ser un dels signataris de les Normes de Castelló que suposaven la transposició dels criteris ortogràfics de Pompeu Fabra per a la varietat valenciana de la llengua catalana.
Aviat va simpatitzar amb el feixisme, el que va quedar reflectit en diverses obres de marcat caràcter ideològic (Nacionalsocialismo (1934), España y el problema de Europa (1942), etc.). Va ser un dels fundadors del diari falangista Arriba. Durant la guerra civil espanyola es va establir a Sant Sebastià, on dirigí la revista Valencia amb Teodor Llorente Falcó. Acabada la guerra civil va ocupar càrrecs polítics, com la Presidència del Consejo Nacional de Prensa i la presidència de la Societat Hispano-Alemanya. L'any 1939 va publicar el llibre El nuevo Estado español, en el qual seguint les tesis de l'historiador del Dret i militant feixista italià Arrigo Solmi defensava el nacionalsocialisme com a model del govern del general Franco, en el nou règim acabat de començar.
En l'oficina de censura sota el règim franquista va encarregar-se de la secció de llibres, arribant a comptar com a col·laborador censor amb el premi Nobel Camilo José Cela. Com a catedràtic de Dret de la Universidad Complutense de Madrid va publicar nombrosos treballs d'investigació en matèria de dret, història i mitjans de comunicació social. També va dedicar-se al periodisme, i arribà a ser degà de la Facultat de Ciències de la Informació de la Universidad Complutense de Madrid.
Estretament vinculat al País Valencià va col·laborar amb Lo Rat Penat i va ser acadèmic de l'Acadèmia de Cultura Valenciana.

## Referències

* ↑ Bowen, Wayne H.
* ↑ Medina Plana, R.
* ↑ Torres, L. i Pertusa, I.

## Bibliografia

* (anglès) Lourdes Torres, Inmaculada Pertusa. Tortilleras: Hispanic and U.S. Latina Lesbian Expression. Temple University Press, 2003. ISBN 1592130070, 9781592130078
* (anglès) Wayne H. Bowen. Spaniards and Nazi Germany: Collaboration in the New Order. University of Missouri Press, 2000. ISBN 0826213006, 9780826213006
* Medina Plana, Raquel [2002]. «El gallismo: Pérez Prendes». A: Maestros Complutenses de Historia del Derecho: Alfonso García-Gallo de Diego (en castellà). Madrid: Universidad Complutense de Madrid [Consulta: 9 setembre 2008].
* (castellà) Article Juan Beneyto Pérez de l'Enciclopedia de la Comunidad Valenciana. Editorial Prensa Valenciana. València, 2005. ISBN 84-87502-56-3

## Enllaços externs

* (castellà) Joan Beneyto: sesenta años académico A Las Provincias
# Montse Faura i Salvador

Montse Faura i Salvador (Barcelona, 7 de juliol de 1974) és una intèrpret musical, pedagoga i activista cultural catalana. Directora general i artística del Festival de Música de Torroella de Montgrí.

## Biografia

Llicenciada en l'especialitat d'intèrpret musical en música moderna i jazz a l'Escola Superior de Música de Catalunya. L'any 1993 va fundar l'Escola Municipal de Música i Dansa Miquel Pongiluppi, que va dirigir fins al 2011. Entre 2007 i 2011 fou directora de l'Aula de Música Tradicional i Popular i de l'escola d'estiu FestCat del Departament de Cultura de la Generalitat de Catalunya.
Des de 2012 és la directora general i artística del Festival de Torroella de Montgrí, en substitució d'Oriol Pérez, en el vessant artístic, i de Josep Lloret, al capdavant de la gestió del festival des de la seva creació el 1981.
Dins de l'àmbit cívic, ha sigut Presidenta de l'Associació Catalana d'Escoles de Música, de la Unió d'Escoles de Música i Dansa, membre del Patronat de la Fundació Jove Orquestra Nacional Catalunya i del Consell Català de la Música i membre directiu de Festclasica, l'Associació Espanyola de Festivals de Música Clàssica.

## Referències

* 1 2 3 Morgades, Lourdes «Montse Faura, nueva directora del Festival de Torroella de Montgrí». El País, 28-06-2012.
* ↑ «Centre de Promoció de la Cultura Popular i Tradicional Catalana». Departament de Cultura, Generalitat de Catalunya, Balanç 2007 - 2010.
* ↑ «Guia Escuelas Municipales De Musica». FEMP. © Subdirección General de Documentación y Publicaciones Catálogo de publicaciones del Ministerio: educacion.es-Catálogo general de publicaciones oficiales: 060.es, 2010.
* ↑ «Música i valors». Judit Pujadó, La Vanguardia, 30-09-2011.
* ↑ «FUNDACIÓ JOVE ORQUESTRA NACIONAL DE CATALUNYA (JONC) | Coordinadora Catalana de Fundacions». www.ccfundacions.cat.
* ↑ «Asociación | Asociación Española de Festivales de Música Clásica» (en espanyol europeu). www.festclasica.com. Arxivat de l'original el 2018-02-06. [Consulta: 6 febrer 2018].
# Michelle Branch

Michelle Jacquet DeSevren Branch (Sedona, Arizona, 2 de juliol de 1983) és una cantautora i guitarrista estatunidenca.
Ha col·laborat amb Carlos Santana 2 vegades: The Game Of Love i I'm Feeling You. Gràcies a la primera col·laboració, va rebre un Grammy per millor col·laboració vocal.
A més dels seus 4 àlbums editats també té altres àlbums que no han vist la llum, com ara Everything Comes and Goes i East Coast Time.
El 2005 formà, juntament amb Jessica Harp, el duo de country pop The Wreckers. Van treure un àlbum anomenat Stand Still, Look Pretty, a més d'un directe gravat a Nova York.

## Discografia

* Broken Bracelet (2000)
* The Spirit Room (2001)
* Hotel Paper (2003)
* Hopeless Romantic (2017)

## Referències

* ↑ MZK, Redacción. «Michelle Branch tiene nuevo álbum, 'The Trouble with Fever'» (en castellà), 10-08-2022. [Consulta: 1r setembre 2024].
# Musaranya aquàtica malaia

La musaranya aquàtica malaia (Chimarrogale hantu) és una espècie de soricí que només s'ha trobat a l'estat malai de Selangor. Se la considerava en perill crític, però avui en dia se la considera gairebé amenaçada.
El seu nom científic hantu deriva del mot malai per dir "fantasma".
# Josep Maria Monferrer i Celades

Josep Maria Monferrer i Celades (Benassal, 21 d'abril de 1942) és un historiador i activista cultural català. Va fer estudis de magisteri, pedagogia i teologia a Salamanca i de filosofia a Navarra, sempre vinculat amb els escolapis.
Molt implicat en la participació social i l'alfabetització dels veïns del Barri de la Mina, el 1966 va participar en la fundació de les Escoles Pies de Pequin a l'antic Castell del Camp de la Bota, de caràcter democràtic i amb una metodologia pròpia, adaptada a les necessitats de la seva població. També va acollir una escola nocturna per adults, l'escola gitana Chipén Talí, el parvulari i l'escola d'artesania.
El 1985, amb només 33 anys, va ser escollit director de l'escola Tirso de Molina, la primera escola del barri de la Mina.
Destaca també per la conservació de la història local a través de l'Arxiu Històric del Camp de la Bota i de la Mina, que va fundar i dinamitzar. La seva tasca d'investigació s'ha materialitzat entre d'altres amb el Parapet de les Excutades i Executats, instal·lat al Parc del Forum. Un dels seus projectes educatius ha estat la creació de l'Arxiu Històric del Camp de la Bota i de la Mina, el qual gràcies a la participació directa de molts veïns i veïnes.
El 2020 va ser guardonat amb el Premi Creu de Sant Jordi.
Ha estat autor de diversos llibres, entre els quals:
* El Camp de la Bota. Un espai i una història (2012)
* La història de Sant Adrià llegida des de la Mina (2013)
* Història del barri de la Mina 1969-2000 (2014)
* El Pla de Transformació de la Mina 2000-2015 (2016).

## Referències

* 1 2 «L'historiador de la Mina Josep Maria Monferrer, guardonat amb la Creu de Sant Jordi». Arxivat de l'original el 2020-04-07. [Consulta: 7 abril 2020].
* ↑ «Arxiu Històric del Camp de la Bota i la Mina». [Consulta: 26 octubre 2022].

## Enllaços externs

* Ericsson Navarro, Paula. «El mestre que ensenya a no marxar» (en catalan). La Mira. [Consulta: 7 abril 2020].
# Resolució 476 del Consell de Seguretat de les Nacions Unides

La Resolució 476 del Consell de Seguretat de les Nacions Unides, aprovada el 30 de juny de 1980, va declarar que "totes les mesures i accions legislatives i administratives adoptades per Israel, la Potència ocupant, que pretenen alterar el caràcter i l'estatus de la Ciutat Santa de Jerusalem, no tenen validesa legal i constitueixen una violació flagrant de la Quarta Convenció de Ginebra".
La resolució va ser aprovada per 14 vots a cap, i els Estats Units es van abstenir.

## Referències

* ↑ «United Nations Security Council resolution 476» (PDF). United Nations, 30-06-1980.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Joachim Andersen (futbolista)

* Aquest article tracta sobre el futbolista. Si cerqueu el compositor, vegeu «Joachim Andersen».
Joachim Christian Andersen (nascut el 31 de maig de 1996) és un futbolista professional danés que juga de central al Crystal Palace FC de la Premier League.

## Referències

* ↑ «201718 Joachim Andersen - U.C. Sampdoria». [Consulta: 16 gener 2018].

## Enllaços externs

* Joachim Andersen, Fitxa a Soccerway
* Joachim Andersen – Fitxa i estadístiques a la UEFA
Joachim Andersen amb la selecció danesa - Plantilles de navegació :
Selecció de futbol de Dinamarca – Eurocopa 2020
1 Schmeichel •
2 Andersen •
3 Vestergaard •
4 Kjær (c) •
5 Mæhle •
6 Christensen •
7 R. Skov •
8 Delaney •
9 Braithwaite •
10 Eriksen •
11 Skov Olsen •
12 Dolberg •
13 Jørgensen •
14 Damsgaard •
15 Nørgaard •
16 Lössl •
17 Stryger Larsen •
18 Wass •
19 Wind •
20 Poulsen •
21 Cornelius •
22 Rønnow •
23 Højbjerg •
24 Jensen •
25 Christiansen •
26 Boilesen •
Seleccionador: Hjulmand
Selecció de futbol de Dinamarca – Copa del Món de Futbol 2022
1 Schmeichel •
2 Andersen •
3 Nelsson •
4 Kjær  •
5 Mæhle •
6 Christensen •
7 Jensen •
8 Delaney •
9 Braithwaite •
10 Eriksen •
11 Skov Olsen •
12 Dolberg •
13 Kristensen •
14 Damsgaard •
15 Nørgaard •
16 O. Christensen •
17 Larsen •
18 Wass •
19 Wind •
20 Poulsen •
21 Cornelius •
22 Rønnow •
23 Højbjerg •
24 R. Skov •
25 Lindstrøm •
26 Bah •
Entrenador: Hjulmand
Selecció de futbol de Dinamarca – Eurocopa 2024
1 Schmeichel •
2 Andersen •
3 Vestergaard •
4 Kjær (c) •
5 Mæhle •
6 Christensen •
7 Jensen •
8 Delaney •
9 Højlund •
10 Eriksen •
11 Skov Olsen •
12 Dolberg •
13 Jørgensen •
14 Damsgaard •
15 Nørgaard •
16 Hermansen •
17 Kristiansen •
18 Bah •
19 Wind •
20 Poulsen •
21 M. Hjulmand •
22 Rønnow •
23 Højbjerg •
24 Dreyer •
25 Kristensen •
26 Bruun Larsen •
Seleccionador: K. Hjulmand :
# Moersdorf

Moersdorf (en luxemburguès: Méischdref; en alemany: Mörsdorf) és una vila de la comuna de Mompach al districte de Grevenmacher del cantó d'Echternach. Està a uns 30 km de distància de la ciutat de Luxemburg.

## Referències

* ↑ «Moersdorf». [Consulta: 25 octubre 2015].
# Mellizinkalita

La mellizinkalita és un mineral de la classe dels halurs. Rep el nom de les paraules llatines, mellis (mel), zincum i kalium, al·ludint al seu color i als cations que defineixen les espècies: zinc i potassi.

## Característiques

La mellizinkalita és un halur de fórmula química K₃Zn₂Cl₇. Va ser aprovada com a espècie vàlida per l'Associació Mineralògica Internacional el 2014, sent publicada l'any 2015. Cristal·litza en el sistema triclínic. Químicament es troba relacionada amb la criobostrixita (hidratada) i amb la flinteïta (anhidra).
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 4533/1.

## Formació i jaciments

Va ser descoberta a la fumarola Glàvnaia Tenoritóvaia, situada al segon con d'escòria de l'avanç nord de la Gran erupció fissural del volcà Tolbàtxik (Krai de Kamtxatka, Rússia), on es troba en forma de grans i cristalls poc definits. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Mellizinkalite» (en anglès). Mindat. [Consulta: 26 setembre 2022].
# Richmond Heights

«Richmond Heights» té aquests significats:
* Richmond Heights (Florida)
* Richmond Heights (Missouri), població dels Estats Units a l'estat de Missouri.
* Richmond Heights (Ohio), població dels Estats Units a l'estat d'Ohio.
* East Richmond Heights, concentració de població designada pel cens dels Estats Units a l'estat de Califòrnia.
# Carles Capdevila

Carles Capdevila és el nom dels següents personatges:
* Carles Capdevila i Marquès, professor a la universitat de Lleida «Enllaç». Arxivat de l'original el 2009-12-14. [Consulta: 25 març 2008].
* Carles Capdevila i Plandiura (Els Hostalets de Balenyà, 1965 - 2017), periodista català.
* Carles Capdevila i Recasens (Barcelona, 1879 – Barcelona, 1937), escriptor, traductor i actor català.
* Joan Carles Capdevila, músic, doblador i professor d'Operación Triunfo entre 2003 i 2006.
# Joc de miniatures

Un joc de miniatures, de vegades anomenat joc de guerra de miniatures, és un tipus de joc de guerra que incorpora miniatures com a components principals del joc, que se solen situar en un tauler amb escenografia, normalment una maqueta o un diorama. Com tants altres jocs de guerra, se'l pot considerar un joc de simulació, generalment sobre combat tàctic.
Els orígens de l'afició començaren al voltant del segle xx, amb la publicació les regles de guerra naval de Fred T. Jane i Little Wars de H. G. Wells el 1913. El 1929 es publicà un llibre similar, titulat Shambattle: How to Play with Toy Soldiers, per Harry Dowdall i Joseph Gleason. La comercialització de productes exclusius pels jugadors de jocs de miniatures es remunta als anys 50 amb els esforços de Jack Scruby. Després, els anys 60 i 70 els jocs de miniatures de fantasia i ciència-ficció cresqueren com a alternativa als jocs que estaven ambientats en conflictes històrics; tot seguit, emergiren companyies que s'hi dedicaven com ara Games Workshop, Spartan Games, Battlefront, Foundry, Warlord Games i Privateer Press.

## Referències

* ↑ Gehman, Richard «A Little War Can Be A Lot Of Fun». Sports Illustrated, 04-01-1965.
# Morelia (municipi)

Morelia és un municipi de l'estat de Michoacán. Morelia és el cap de municipi i principal centre de població d'aquesta municipalitat. Aquest municipi és a la part sud de l'estat de Michoacán de Ocampo. Limita al nord amb els municipis de Cuitzeo, al sud amb Zinapecuaro, a l'oest amb Santa Clara i a l'est amb Querendaro.

## Referències

* ↑ Monografia municipal de Morelia Arxivat 2019-08-18 a Wayback Machine.INAFED, 2015. (castellà)
# Biauluec

Biauluec és un municipi francès, situat a la regió d'Alvèrnia-Roine-Alps, al departament del Puèi Domat.
# Liverpool (Nova York)

Liverpool és una població dels Estats Units a l'estat de Nova York. Segons el cens del 2000 tenia 2.505 habitants.

## Demografia

Segons el cens del 2000, Liverpool tenia 2.505 habitants, 1.154 habitatges, i 641 famílies. La densitat de població era de 1.289,6 habitants/km².
Dels 1.154 habitatges en un 24,9% hi vivien nens de menys de 18 anys, en un 41,9% hi vivien parelles casades, en un 11% dones solteres, i en un 44,4% no eren unitats familiars. En el 36,7% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,86.
Per edats la població es repartia de la següent manera: un 20,6% tenia menys de 18 anys, un 7,1% entre 18 i 24, un 30,2% entre 25 i 44, un 25,1% de 45 a 60 i un 16,9% 65 anys o més.
L'edat mediana era de 39 anys. Per cada 100 dones de 18 o més anys hi havia 81,3 homes.
La renda mediana per habitatge era de 37.581 $ i la renda mediana per família de 45.179 $. Els homes tenien una renda mediana de 40.426 $ mentre que les dones 25.559 $. La renda per capita de la població era de 22.344 $. Entorn del 10,8% de les famílies i l'11,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Liverpool». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Liverpool». American Fact Finder. Oficina del Cens dels Estats Units, 12-01-2010.
# José Antonio Irulegui Garmendia

José Antonio Irulegui Garmendia (Lasarte-Oria, 1 d'abril de 1937) és un exfutbolista i entrenador de futbol basc.

## Trajectòria

Jugava a la posició de defensa. Destacà principalment a dos clubs, la Reial Societat i el Pontevedra CF. També fou un cop internacional amb la selecció espanyola sots 21. A mitjan anys 1970 començà la seva carrera d'entrenador. Els seus majors èxits foren la consecució de diversos ascensos de categoria amb equips com Deportivo de la Coruña, Real Múrcia, Real Burgos o Vila-real CF. A més fou tres temporades entrenador de la Reial Societat i dues del RCD Espanyol, entre 1978 i 1980. Als Països Catalans també entrenà el Llevant UE i RCD Mallorca.

## Referències

* ↑ «Segunda División». Mundo Deportivo, 28-11-1955.
* ↑ «Irugelui mueve ficha». Diario Vasco, 03-12-2011. Arxivat de l'original el 2015-02-02. [Consulta: 4 febrer 2012].

## Enllaços externs

* Perfil futbolista a bdfutbol
* Perfil entrenador a bdfutbol
# Estatut d'autonomia de Friül-Venècia Júlia

Estatut regional de Friül-Venècia Júlia fou aprovat mitjançant la llei constitucional número 1 de 31 de gener de 1963 en aplicació de l'article 116 de la Constitució de la República Italiana. Semblant als estatuts aprovats per a la Vall d'Aosta, Sicília, Sardenya i Trentino-Tirol del Sud, inclou en una sola regió amb Estatut Especial el territori del Friül amb la província de Trieste, que havia estat tornada a Itàlia el 1954. L'estatut ha patit les següents modificacions:
* Llei constitucional de 23 de setembre de 1972 sobre la durada del Consell Regional
* Llei constitucional de 13 d'abril de 1979, sobre la durada del Consell Regional;
* Llei constitucional de 23 de setembre de 1993, que modifica l'estatut;
* Llei constitucional de 31 de gener de 2001 sobre l'elecció directa del president de la regió;

## Enllaços externs

* (italià) Estatut regional i lleis constitucionals Arxivat 2008-06-16 a Wayback Machine.
# Richmond (Vermont)

Richmond és una població dels Estats Units a l'estat de Vermont. Segons el cens del 2000 tenia 4.090 habitants.

## Demografia

Segons el cens del 2000, Richmond tenia 4.090 habitants, 1.504 habitatges, i 1.100 famílies. La densitat de població era de 49,6 habitants per km².
Dels 1.504 habitatges en un 41,2% hi vivien nens de menys de 18 anys, en un 62,2% hi vivien parelles casades, en un 7,8% dones solteres, i en un 26,8% no eren unitats familiars. En el 18,4% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,3% tenia menys de 18 anys, un 5,4% entre 18 i 24, un 34,1% entre 25 i 44, un 24,5% de 45 a 60 i un 6,8% 65 anys o més.
L'edat mediana era de 37 anys. Per cada 100 dones de 18 o més anys hi havia 96,0 homes.
La renda mediana per habitatge era de 57.750 $ i la renda mediana per família de 66.875 $. Els homes tenien una renda mediana de 36.161 $ mentre que les dones 30.019 $. La renda per capita de la població era de 25.692 $. Entorn del 3,2% de les famílies i el 5,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richmond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Richmond». American Fact Finder. Oficina del Cens dels Estats Units, 12-01-2010.